আজ SSC-র ফল প্রকাশ, সন্ধ্যায় ওয়েবসাইটে মিলবে ফলাফল, দেখুন বড় আপডেট

ওয়েব ডেস্ক: আজই প্রকাশিত হতে চলেছে SSC-র প্রথম পর্যায়ের রেজাল্ট। সূত্রের খবর, আজ একাদশ-দ্বাদশের ফলপ্রকাশ। নভেম্বরের দ্বিতীয় সপ্তাহে ফল প্রকাশ হতে পারে নবম দশমের। আজ সন্ধ্যা ৮ –র দিকে কমিশনের ওয়েবসাইটে দেখা যাবে ফলাফল। ফলপ্রকাশের আগে বারবার খতিয়ে দেখা হচ্ছে রেজাল্ট।

আজকের এই  ফল দীর্ঘ প্রতীক্ষার পর নিঃসন্দেহে গুরুত্বপূর্ণ। এই রেজাল্টই অনেক চাকরিহারার ভবিষ্যৎ নির্ধারণ করে দেবে। সূত্রের খবর, প্রথমে নবম-দশমের পরীক্ষা হলেও আগে একাদশ-দ্বাদশের ফলাফল প্রকাশ করবে SSC।  প্রথমে একাদশ দ্বাদশ শ্রেণির ফল প্রকাশিত হবে, তারপর তার নথি যাচাই ও ইন্টারভিউ প্রক্রিয়া সম্পন্ন হবে। তারপর নবম দশমের নথি যাচাইয়ের পর ইন্টারভিউ হবে। SSC সূত্র খবর,  দু’টি স্তর মিলিয়ে শূন্যপদ ৩৫ হাজার ৭২৬টি। তার মধ্যে একাদশ ও দ্বাদশের ১২ হাজার ৫১৪টি শূন্যপদ রয়েছে। একাদশ-দ্বাদশ শ্রেণিতে আবেদন করেছিলেন দু’লক্ষ ৪৬ হাজার ৫৪৩ জন। তার মধ্যে ৩ হাজার ১২০ জন বিশেষ ভাবে সক্ষম‌। ৯৩ শতাংশ পরীক্ষায় বসেছিলেন। ১০০টি শূন্যপদের জন্য ডাক পাবেন ১৬০ জন চাকরিপ্রার্থী। এর ফলে ৩৫ হাজার ৭২৬ টি শূন্যপদের জন্য ডাক পাবেন ৬০ হাজার চাকরিপ্রার্থী।

আরও পড়ুন: কল্যাণময় গঙ্গোপাধ্যায়ের জামিন মামলায় রিপোর্ট জমা করল ইডি

স্কুল সার্ভিস কমিশন সূত্রে খবর, এই ফল প্রকাশের পর অঞ্চল অনুসারে ইন্টারভিউ পর্ব চলবে। ইন্টারভিউর আগে সমস্ত নথি পরীক্ষা করা হবে SSC-র কেন্দ্রীয় কার্যালয়ে। এবার এই বিষয়ে বাড়তি সতর্ক কমিশন। প্রতি ১০০ শূন্য়পদ পিছু ১৬০ জনকে ডাকা হবে ইন্টারভিউ পর্বে।

দেখুন খবর: