এসএসসি-র দ্বিতীয় দিন, পরীক্ষা দিতে ভিনরাজ্যের প্রার্থীর ভিড়

কলকাতা: আজ এসএসসি-র (SSC) দ্বিতীয় দফার পরীক্ষা (ssc exam)। ৭ সেপ্টেম্বরের চেনা ছবি আজও ধরা পড়ল ক্যামেরায়। ভিনরাজ্য থেকে পরীক্ষা দিতে এসেছেন বহু পরীক্ষার্থী।  তারা জানাচ্ছেন তাদের রাজ্যে বহুদিন চাকরি পরীক্ষা হচ্ছে না, হচ্ছে না নিয়োগ। তাই পশ্চিমবঙ্গে (Westbengal) নিয়োগের বিজ্ঞপ্তি প্রকাশিত হতেই তারা পা বাড়িয়েছেন চাকরির খোঁজে।

মাধ্যমিক স্তরের পর এবার উচ্চমাধ্যমিক৷ একাদশ-দ্বাদশের এসএসসি পরীক্ষার দিনও ছবিটা একই ৷ গত রবিবারে নবম-দশমের মতো এই পরীক্ষার দিনও কলকাতার আংশিক দখল নিয়ে ফেলেছেন ভিনরাজ্যের নিয়োগ প্রার্থীরা ৷ রবিবার সিটি কলেজের পরীক্ষাকেন্দ্রের বাইরে সেই ছবি ধরা পড়েছে ক্যামেরায় ৷ আরও একবার প্রশ্ন উঠেছে, ভিনরাজ্যে যখন বিভিন্ন ইস্যুতে বাংলার সমালোচনা করা হয়, বাঙালি পরিযায়ী শ্রমিকদের হেনস্থার শিকার হতে হয়। তারপরও কেন নিজেদের ভবিষ্যৎ সুরক্ষিত করতে বাংলাতেই আসতে হচ্ছে বিভিন্ন রাজ্যের যুবক-যুবতীদের? এদিন এসএসসি পরীক্ষা দিতে বিহার থেকে এসেছেন দুজন ও একজন এসেছেন উত্তরপ্রদেশ থেকে।

আরও পড়ুন: যাদবপুরের ঘটনায় উপাচার্য এবং সিপিকে চিঠি জাতীয় মহিলা কমিশনের

দীর্ঘ ন’বছর পর ফের হচ্ছে এসএসসি পরীক্ষা৷ এদিন উচ্চমাধ্যমিক স্তর অর্থাৎ একাদশ-দ্বাদশের নিয়োগের পরীক্ষা হচ্ছে রাজ্যের মোট 478টি কেন্দ্রে ৷ তবে পরীক্ষার্থীর তুলনায় শূন্যপদের সংখ্যা অত্যন্ত সীমিত ৷ যেখানে গোটা রাজ্যে প্রায় দু’লাখ 46 হাজার পরীক্ষার্থী এই পরীক্ষা দিচ্ছেন, সেখানে শূন্যপদের সংখ্যা মাত্র 12 হাজার 514টি ৷ যদিও এত বছর পর পরীক্ষা হওয়াতেই স্বস্তির নিঃশ্বাস ফেলেছেন অনেক পরীক্ষার্থী ৷

দেখুন খবর: