এসএসসি পরীক্ষার পর কী জানালেন শিক্ষামন্ত্রী ব্রাত্য বসু?

কলকাতা: প্রায় ২৬ হাজার শিক্ষক-শিক্ষাকর্মীর চাকরি বাতিলের পর প্রথম এসএসসি (SSC)। রবিবার নির্বিঘ্নে শেষ হয়েছে এসএসসি-র পরীক্ষা। এবার পরীক্ষার শেষের পর এক্স হ্যাণ্ডেলে পরীক্ষার্থী ও আধিকারিকদের শুভেচ্ছা জানালেন শিক্ষামন্ত্রী ব্রাত্য বসু (Bratya Basu)।

সুপ্রিম কোর্টের (Supreme Court) নির্দেশের পর রবিবার এসএসসি-র (ssc) নবম-দশম শিক্ষক নিয়োগ পরীক্ষা (SSC Recruitment) হল। রবিবার নতুন নিয়মে এসএসসি-র প্রথম দফার লিখিত পরীক্ষা হয়। পরীক্ষার পরই সামাজিক মাধ্য়মে পোস্ট ব্রাত্য বসুর। তিনি লেখেন, “আজ রাজ্যের ৬৩৬টি পরীক্ষাকেন্দ্রে প্রায় সাড়ে ৩ লক্ষ পরীক্ষার্থী পরীক্ষা দিয়েছেন। নবম-দশম শ্রেণির SSC পরীক্ষা নির্বিঘ্নে শেষ হয়েছে। পরীক্ষার্থী, আধিকারিক, স্কুলশিক্ষা দপ্তর-সহ সমস্ত আধিকারিককে শুভেচ্ছা জানাই। আমি আশা করি আগামী রবিবারের একাদশ-দ্বাদশ শ্রেণির এসএসসি পরীক্ষাকে স্বচ্ছ রাখতে সমস্ত সাহায্য করবেন প্রশাসনিক কর্তাব্যক্তিরা।”

আরও পড়ুন: যোগীরাজ্যে নেই চাকরি! বাংলায় পরীক্ষা দিতে উত্তরপ্রদেশের চাকরিপ্রার্থীরা

এদিন সকাল ১০টায় পরীক্ষাকেন্দ্রে উপস্থিতি বাধ্যতামূলক করা হয়েছিল। নথিপত্র খতিয়ে দেখে অত্যন্ত নিরাপত্তার সঙ্গে পরীক্ষার্থীদের ভিতরে প্রবেশ করানো হয়। অ্যডমিট কার্ড নকল রুখতে বিশেষ বার কোড স্ক্যানারের বন্দোবস্ত করা হয়। প্রশ্নফাঁস রুখতেও একগুচ্ছ পদক্ষেপ নেওয়া হয়। তবে সবশেষে কমিশন জানিয়েছে, চলতি বছর পুরোপুরিই নির্বিঘ্নে হয়েছে পরীক্ষা।

দেখুন খবর: